Γλαύκος ο Καρύστιος

Ο Γλαύκος ο Καρύστιος (γιος του Διμύλου, 6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κάρυστο ο οποίος στέφθηκε ολυμπιονίκης στο αγώνισμα της πυγμαχίας κατά τους 65ους (520 π.Χ.) ολυμπιακούς αγώνες της αρχαιότητας.

Βιογραφικό 
Αναφέρεται επίσης ως περιοδονίκης με 2 νίκες στα Πύθια και από 8 φορές στα Ίσθμια και τα Νέμεα, και απέκτησε μεγάλη φήμη για τη σωματική του δύναμη. Ο ίδιος ισχυριζόταν πως καταγόταν από τον μυθικό Γλαύκο τον Ανθηδόνιο, ενώ τη ροπή του προς την πυγμαχία διέγνωσε αρχικά ο πατέρας του όταν τον είδε να ευθυγραμμίζει το άροτρο στο χωράφι με τις γροθιές του. Όταν σε κάποια στιγμή κατά τη διάρκεια των αγώνων ο Γλαύκος άρχισε να χάνει, ο πατέρας του, του φώναξε παιδί μου αυτήν του αρότρου (ὦ παῖ τὴν ἀπ᾽ ἀρότρου) οπότε ο Γλαύκος με μια δυνατή γροθιά νίκησε τον αντίπαλο του. Αργότερα ταξίδεψε στη Σικελία όπου έγινε ο κυβερνήτης της Καμάρινας, και σκοτώθηκε κατά τη διάρκεια εξέγερσης.

Ιστορικές μαρτυρίες

Εξωτερικοί σύνδεσμοι
 The Poetics of Victory in the Greek West: Epinician, Oral Tradition

Παραπομπές

Αρχαίοι Έλληνες Ολυμπιονίκες
Πυθιονίκες
Ισθμιονίκες
Νεμεονίκες
Περιοδονίκες
Αρχαίοι ολυμπιονίκες της πυγμαχίας‎
Αρχαίοι ολυμπιονίκες (6ος αιώνας π.Χ.)
Κάρυστος